Ich klage dir edelú frowe here (Mit originalen Lettern)
ICh klage dir edelú frowe here·
dc ich froͤiden eine ſtan·
von dinē ſchulden dc v̾kere·
troͤſte mich vil ſendē man·
ich lebe in ſeneclicher nôt·
ſit min ǒgē lachen ſahen
dinē liebē mvnt ſo rôt·

Ich wande ich iemer ſolde lachē·
do ich dich frowē lachē ſach·
min mv̊t begvnde an froͤiden ſwachē·
do min h̾ze mir v̾iach·
es mvͤſe din gevangē ſin·
ân vrlob ſchiet eſ vō mir balde
zv̊ dir libú frowe min·

Roſen rot iſt ir dc lachē·
d̾ vil liebē frowē min·
was kvnde er wūders an ir machē·
d̾ ir gab ſo liehtē ſchin·
ſi ist mins h̾zen oſter ſpil·
iem̾ mere vnz an mī ende
min h̾ze vō ir niht en wil·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse